ป้าเข็นจักรยานข้ามถนน ถูกกระบะชนดับ คนขับอ้างทางโค้ง-มืด-เบรกไม่ทัน
กระบะขนผัก มุ่งหน้าเข้า จ.ปราจีนบุรี ระหว่างทางพุ่งชนป้าเข็นจักรยานข้ามถนนดับ คนขับอ้างทางโค้ง ถนนมืดมาก เบรกไม่ทัน ถึงตัวพอดีเมื่อเวลา 19.00 น. วันที่ 3 พ.ค.63 ตำรวจ สภ.ปากพลี รับแจ้งเหตุรถชนคนเสียชีวิต บริเวณโค้งวัดฝั่งคลอง ถนนสุวรรณศร อ.ปากพลี จ.นครนายก จึงเดินทางไปตรวจสอบ พร้อมอาสากู้ภัย และแพทย์ รพ.ปากพลีที่เกิดเหตุพบรถกระบะสีขาวบรรทุกผักเต็มคัน หมายเลขทะเบียน บธ 31 อ่างทอง จอดข้างถนน สภาพหน้ารถฝั่งซ้ายมีร่องรอยจากการเฉี่ยวชน ห่างออกไปพบรถจักรยานสีชมพู สภาพหักงอพังเสียหายทั้งคัน ใกล้กันพบศพ นางกมลวรรณ ศรีสุข อายุ 63 ปี อาชีพแม่บ้าน นอนคว่ำหน้ามีตระกร้าติดอยู่ที่ก้น ขาไขว้กัน ขาซ้ายผิดรูป มีแผลฉีกขาด ตามขา และร่างกายมีรอยถลอก บริเวณหลังพบรอยล้อรถยนต์ จากนั้นแพทย์ได้ทำการชันสูตรเบื้องต้น ก่อนส่งศพไปที่ รพ.บ้านนาจากการสอบถาม นายอดินาท พูลนาพิช อายุ 51 ปี คนขับกระบะ เล่าว่า ตนกลับมาจากไปเอาผัก เพื่อไปส่งที่ค่ายทหารใน จ.ปราจีนบุรี ขณะเกิดเหตุตนวิ่งอยู่เลนขวาผ่านทางโค้ง เห็นคนเข็นจักรยานกำลังข้ามเกาะกลางถนน ตอนนั้นสภาพทางมืดและเป็นทางโค้ง ตนพยายามเหยียบเบรกแต่ไม่ทันถึงตัวผู้ตายพอดีเบื้องต้นเจ้าหน้าที่ตำรวจได้เชิญคนขับกระบะไปให้ปากคำเพิ่มเติมที่ สภ.ปากพลี เพื่อดำเนินการตามขั้นตอนกฎหมายต่อไป
กระบะขนผัก มุ่งหน้าเข้า จ.ปราจีนบุรี ระหว่างทางพุ่งชนป้าเข็นจักรยานข้ามถนนดับ คนขับอ้างทางโค้ง ถนนมืดมาก เบรกไม่ทัน ถึงตัวพอดี 
รถชน,รถชนคน,คนถูกรถชน,กระบะชนคนข้ามถนน,อุบัติเหตุ,ข่าวทั่วไป